[Generalforsamling i Lokalråd 4262](http://www.lokalraad4262.dk/2013/02/generalforsamling-i-lokalrad4262/) • 23. marts 2015

Torsdag den 19/3 2015 Kl.19.00 afholdt Lokalråd 4262

generalforsamling i Grønbrohallens cafeteria - Grønbrovej 1 4262 Sandved

Dagsorden:

a. og b. Valg af stemmetællere og dirigent:

Svend blev valgt. Han fortæller indkaldelsen har været rettidig.

c. Formandens beretning:

Som standin for formand, fortæller Find følgende:

* Der var borgermøde i Enigheden den 4/2 med over 70 deltagere, hvor der kom mange gode idéer til hvad der kunne laves i vores område.
* Lokalrådet4262 afholdt Ordinær generalforsamling i Tornemark fredag d. 28/3 fra kl. 17:30, efter en gang spisning. Men desværre var der kun ganske få mennesker deltog i generalforsamlingen, selvom der havde været mange til spisning.
* Den 1/4, blev borgerne inviteret til møde i Grønbrohallen vedr. spildevandsrensning.
* Den 20/8, sluttede spørgeskemaundersøgelsen vedr. Lokale Udviklingsplaner, med gode resultater, som man kan se på hjemmesiden.
* Den 13/11, blev der afholdt et møde i Kulturladen, der så faldt sammen med snakken om skolelukning. Derfor blev mødet, der blev afholdt sammen med Næstved Vestegn, drejet over på skolelukningerne (afvikling på landet), i stedet for udviklingen på landet.

d. Kassererens beretning:

Et godt og enkelt regnskab i 2014.

Inger spørger om der er klausuler på hvad pengene må bruges til, f.eks. når man søger om økonomisk støtte til noget. Svaret fra kasseren er ”nej”, der skal bare være fra en forening, og ikke en privatperson.

e. Indkomne forslag:

Der er ingen indkomne forslag.

f. Valg af medlemmer og suppleanter til lokalrådet:

på valg er Find Hansen

* Find genvælges som webmaster og kasserer
* Georg vælges ind i bestyrelsen
* Inger vælges ind i bestyrelsen og bliver pressekoordinator
* Michael vælges ind i bestyrelsen
* Svend er ikke på valg, men bliver ny formand
* Maria er ikke på valg, men bliver ny sekretær

g. Valg af revisor

Arne fortsætter som revisor.

h. Eventuelt

Georg fortæller lidt om fællesmødet med Lokalrådet Vest.

Han fortæller bl.a. at vi talte om vores fælles ting fra ønsker vedr. spørgeskemaundersøgelsen.

Næstved er bymidten, og alt går til dem. Så vi bliver nød til at gøre noget, hvis ikke vi bare vil se på.

Find har været til møde i Næstved vedr. hjemmeside. Næstved har talt om at lave én fælles hjemmeside for lokalrådne. Man skal kunne læse om alle lokalråd på én side, men der er ingen interesse i at lave én side. Der kan laves link til de enkelte lokalråd på Næstveds egen side.

”Mærk Næstved” viser stadig 2014, ”hvad vil vi i 2014” og det er de andre lokalråd ikke intresseret i at være med til.

Bestyrelsesmedlemmernes interesseområder:

* Svend: Hvordan ser området ud, herunder især veje
* Find: IT/Webportal med Næstved
* Maria: Kollektiv trafik
* Georg: Kloakering
* Michael: Skoleområdet
* Inger: Erhverv (er selv medlem af Næstved Erhvervsforening), Aktivitetsturisme, Lokale håndværk, ”Bondes bord”